Coronavirus in Sri Lanka: இலங்கையில் கொரோனாவால் இறந்தவர்களை தகனம் செய்ய உத்தரவு - sri lanka makes cremation compulsory for covid-19 deaths | Samayam Tamil
sri lanka makes cremation compulsory for covid-19 deaths
Srinivasa Gopalan | Samayam Tamil | Updated: 13 Apr 2020, 01:07:00 PM
இலங்கையில் கொரோனா
கொரோனாவால் இறந்தவர்களை கட்டாயமாக தகனம் செய்ய வேண்டும் என இலங்கை அறிவிப்பு.
அந்நாட்டு இஸ்லாமியர்களின் எதிர்ப்பை மீறி சட்டத்திருத்தம் கொண்டுவரப்பட்டுள்ளது.
இலங்கை அரசு கொரோனா வைரஸ் பாதிப்பினால் இறந்தவர்களை கட்டாயமாக தகனம் செய்ய வேண்டும் என உத்தரவிட்டுள்ளது.
இலங்கையில் கொரோனா வைரஸ் பரவும் வாய்ப்பைக் குறைப்பதற்காக, கொரோனா பாதிப்புக்குள்ளாகி இறந்தவர்களை கட்டயமாக தகனம் செய்ய வேண்டும் என்று அந்நாட்டு அரசு அறிவித்த்திருக்கிறது.
இஸ்லாமியர்களின் கடும் எதிர்ப்புக்கு மத்தியில் இதுதொடர்பாக அந்நாட்டு அரசியலமைப்பில் ஒரு சட்டத்திருத்தமும் செய்யப்பட்டுள்ளது. இதன்படி இறந்தபோது கொரோனா நோயாளிகளின் சடலத்தை அவற்றை தகனம் செய்யும் கடமையை ஏற்றிருக்கும் நபர்களைத் தவிர யாரிடமும் ஒப்படைக்கக் கூடாது எனத் தெரிவிக்கப்பட்டுள்ளது.
இதனை எதிர்க்கும் அந்நாட்டு முஸ்லிம்கள் அரசின் இந்த நடவடிக்கை இஸ்லாமிய இறுதிச்சடங்கு முறைகளை மீறுவது என்று குற்றம்சாட்டுகின்றனர். மேலும், உலக சுகாதார நிறுவனமே கொரோனா நோயாளிகளின் உடலை அடக்கம் செய்வதை அனுமதித்திருக்கிறது என்றும் அவர்கள் சுட்டிக்காட்டுகின்றனர்.
இத்தாலிக்கு கொஞ்சம் ஆறுதல்: கொரோனா பலி குறைந்தது
கொரோனாவால் பலியானவர்களின் உடல்கள் குறைந்தது 45 நிமிடங்கள் முதல் ஒரு மணிநேரம் வரையில் 800 முதல் 1200 டிகிரி செல்சியஸ் வெப்பநிலையில் வைத்து தகனம் செய்யப்படும் என்று அந்நாட்டு சுகாதாரத்துறை அமைச்சர் பவித்ரா கூறியிருக்கிறார்.
மேலும், தகனம் செய்பவர்களின் உடைகளும் மீண்டும் பயன்படுத்த முடியாத பாதுகாப்பு உபகரணங்களும்கூட அழிக்கப்படவேண்டும் என்றும் அரசு அங்கீகரித்த இடத்தில் மட்டுமே தகனம் செய்யப்பட வேண்டும் என்றும் அமைச்சர் கூறினார்.
இலங்கையில் இதுவரை 203 பேருக்கு கொரோனா தொற்று உறுதி செய்யப்பட்டுள்ளது. ஏழு பேர் உயிரிழந்துள்ளனர். இவர்களில் குறைந்தது மூன்று பேர் முஸ்லிம்கள் எனக் கூறப்படுகிறது. மேலும், இலங்கையில் கொரோனா தடுப்புக்கான ஊரடங்கு உத்தரவு ஏப்ரல் 16ஆம் தேதி வரை அமலில் இருக்கும் என அறிவிக்கப்பட்டிருக்கிறது.
கொரோனா: இலங்கையில் தமிழ்ப் புத்தாண்டு வரை கட்டுப்பாடுகள் நீட்டிப்புஅடுத்த செய்தி
தகனம் கொரோனா வைரஸ் இலங்கை cremation compulsory covid-19 coronavirus lackdown Coronavirus in Sri Lanka
Web Title : sri lanka makes cremation compulsory for covid-19 deaths